இவையெல்லாம் உத்தேசக் கணக்கு. ஈரோடு மாவட்டம், தாளவாடி, கல்மண்டிபுரம் கிராமத்தைச் சேர்ந்த அங்கசெட்டி, தன் தோட்டத்து எருக்குழியின் ஓரத்தில் தானே முளைத்த இருபது ஆண்டுகால மலைவேம்பு மரத்தை வெட்டி அறுவை மில்லுக்கு கொண்டு சென்று அறுத்து வந்ததில், சுமார் 100 கன அடி மரம் கிடைத்தது. இந்த மரத்தை வெட்டி, தோட்டத்தில் இருந்து மில்லுக்கு கொண்டு சென்று, கட்டைகளாக அறுத்து இழைத்து மீண்டும் வீட்டுக்குக் கொண்டு வந்த செலவுகளுக்கு, அடிமரம் தவிர மீதம் இருந்த மர விறகின் விற்பனையே ஈடுகட்டிவிட்டது. மிகமிக குறைந்த விலையாக, 2012-ம் ஆண்டு அவர் மரம் வெட்டும்போது காட்டு ஜாதி மரமே 700 ரூபாய்க்கு விற்றது. அந்த விலைக்கே கணக்கிட்டாலும், ஒற்றை மரத்தின் விலை ரூ.70 ஆயிரம்.